Forslag til [adresse] bosætningsstrategi 
Sagsfremstilling 
11.    Forslag til [adresse] bosætningsstrategi  
                                                                                                                        Åbent 
Sagsnr.: 326-2014-128674     J.nr.: 00.16.02            Erling Søndergaard.: 326-2015-279493 
  
[adresse] 
Kalundborg Kommune har gennem en årrække arbejdet med at tiltrække nye borgere som redegjort for på 
Økonomiudvalgets møde den 18. marts 2015. 
  
I november 2014 igangsatte Direktionen projekt 'Øget bosætning gennem synlig velfærd' som et af 11 projekter frem 
mod Budget 2016. Hensigten var at synliggøre, hvilke forhold der har indflydelse på bosætning set i relation til 
forskellige befolkningsgrupper. Projektet skulle være med til at synliggøre kvaliteten i kommunens eksisterende 
velfærdstilbud til borgerne, og understøtte at Kalundborg Kommune arbejder strategisk med bosætning. Det 
overordnede mål med projektet var på lang sigt en øget tilflytning og fastholdelse af borgere i kommunen, for at 
etablere et stigende indtægtsgrundlag. Projektets mål på den korte bane var at skabe grundlag for en politisk 
vedtaget bosætningsstrategi, og få bragt de kommunale velfærdstilbud meget mere i spil i en bosætningsindsats. 
  
På temamøde den 24. juni 2015 blev Kommunalbestyrelsen præsenteret for en bosætnings-analyse udarbejdet i 
Projekt 'Øget bosætning gennem synlig velfærd'. Der blev fremlagt et forslag til valg af målgrupper i en 
bosætningsstrategi. På baggrund af bosætningsanalysen og drøftelserne på temamødet er der udarbejdet et forslag 
til en bosætningsstrategi for Kalundborg Kommune.  
  
Der er i forslaget tale om en strategi, der både skal fastholde de nuværende borgere og tiltrække nye, der med 
dynamik og engagement kan skabe vækst og fremgang i kommunen. Strategien skal understøtte kommunens vision 
om at være et attraktivt sted at bo og leve, arbejde samt drive og etablere virksomhed. Et faldende indbyggertal er 
siden slutningen af 2013 vendt til fremgang. Kommunens indbyggertal vokser. Bosætningsstrategien skal sikre, at 
der arbejdes målrettet for at understøtte og forstærke denne positive udvikling. 
  
Bosætningsstrategien vil efter endelig godkendelse i Kommunalbestyrelsen blive fulgt op af en handleplan, der 
udpeger konkrete aktiviteter, skræddersyet til de valgte målgrupper. Handleplanen skal tage udgangspunkt i de 
udvalgte målgrupper, og inddrage relevante faglige enheder, institutioner og eksterne partnere, samt konkretisere 
potentialet i forskellige velfærdstilbud. Desuden vil der blive udarbejdet en specifik kommunikationsplan for 
bosætningsstrategien, således at kommunikationen bliver målrettet og effektiv i forhold til målgrupperne, og der 
sikres et bredt ejerskab til strategien. 
  
BEHANDLING 
Direktionen, Økonomiudvalget, Kommunalbestyrelsen. 
  
INDSTILLING 
Kommunaldirektøren indstiller, at forslaget til bosætningsstrategien godkendes. 
  
ØKONOMISKE KONSEKVENSER 
Ingen. 
Direktionens møde den 15. september 2015: 
Direktionen vedtog at anbefale kommunaldirektørens indstilling. 
Økonomiudvalgets møde den 23. september 2015: 
Et flertal i udvalget vedtog at anbefale Direktionens indstilling. 
  
Mikkel Overgaard, Ø, stemte imod. 
  
Bilag 
  
  
  
  
  
Kommunalbestyrelsens møde den 30. september 2015: 
Kommunalbestyrelsen vedtog at godkende Økonomiudvalgets flertalsindstilling. 
  
22 stemte for (V, O, B, A, F) 
2 stemte imod (Ø). 
Forslag til [adresse] bosætningsstrategi_final.docx 
326-2015-272097 
